Anders Celsius (Uppsala, 27 november 1701 - dao, 25 april 1744) waas 'ne Zweedsen sterrekóndige. Hae is bekandj veure celsiustemperatuursjaol.
Zien femielje waas aafkumstig oet Ovanåker. Zienen achternaam is 'n latinisering van Höjen of Högen. In 1730 woort Celsius hoeaglieër inne sterrekónde in Uppsala, juus wie zie vader ieëre. In 1741 richdje d'r mit e deil anger luuj 'ne sterrewach op in zien gebaorteplaats,
Aevel is t'r veural bekandj veure celsiustemperatuursjaol, waat t'r in 1742 ingeveurd haet.
Aanvenkelik waas zien sjaol vasgestèldj mit 't kaokpuntj van water op 0° en 't vreerpuntj op 100°. In 1745, e jaor naodet Celsius gestórve waas, haet (dinkelik) Carl Linnaeus dees sjaol ómgedrejdj veur praktische maetinge mekkeliker te make.
Adners Celsius stórf op twieëenveertigjäörige laeftied aan tering en woort begraven inne kirk van Gamla Uppsala.
Aafkomstig van Wikipedia, de Vriej Encyclopedie. "https://li.wikipedia.org/w/index.php?title=Anders_Celsius&oldid=442492"
Laatst bewerkt op 25 apr 2020, om 08:50
Dees pazjena is 't lèts verangerd op 25 apr 2020, 08:50.